གཉིས།རྨ་དམེ་འདྲེས་མདོ།དེ་ཡང་ཡུལ་འདི་ཡི་རྒན་རབས་པ་རྣམས་ཀྱི་ཁ་རྒྱུན་གྱི་སྒྲུང་ལྟར་ན།རྨ་ཆུ་དང་དམེ་ཆུའི་འདྲེས་མདོ་འདི་ནི་རྩྭ་ཆུ་ཕུན་སུམ་ཚོགས་པ་མ་ཟད།དབྱར་ཀ་ཚ་བ་ལ་གཡོལ་སའི་གནས་ཤིན་ཏུ་སྐྱིད་པོ་ཡིན་པས་གླིང་ཆུང་རྒྱུད་ཚང་གི་གནས་གཞི་བྱས་པ་རེད་ཟེར།གླིང་སྒྲུང་ཁ་ཤས་ཀྱི་ནང་དུ་གནས་འདི་ལ་བསྟོད་པ་འདི་འདྲ་བྲིས་ཡོད་དེ།སྒྲོག་མ་ལག་ཐང་ལ་ལྷུང་འདྲ་བོ།།སྟོད་ཀྱི་རྨ་དམེ་འདྲེས་མདོ་རེད།།སྒྲོག་མདོ་བྱུ་རུའི་བརྒྱན་འདྲ་བོ།།སྟོད་ཀྱི་བྱེ་མ་ངང་རིལ་རེད།།ཅེས་གསུངས་པ་ལྟར་རོ།།